

 LATVIJAS REPUBLIKAS

DAUGAVPILS PILSĒTAS DOME

Reģ. Nr. 90000077325, K. Valdemāra iela 1, Daugavpils, LV-5401, tālrunis 65404344, 65404346, fakss 65421941

e-pasts: info@daugavpils.lv www.daugavpils.lv

**LĒMUMS**

Daugavpilī

2019.gada 14.novembrī **Nr.671**

 (prot.Nr.35, 6.§)

**Par metu konkursa robežzīmes – vides objekta “Daugavpils” uzstādīšanai no Lietuvas un Baltkrievijas pusēm**

Pamatojoties uz likuma “Par pašvaldībām” 21.panta ievaddaļu, Ministru kabineta 2017.gada 28.februāra noteikumu Nr.107 “Iepirkuma procedūru un metu konkursa norises kārtība” 223. un 227.punktu, nodrošinot Publisko iepirkumu likuma prasību izpildi, ņemot vērā Daugavpils pilsētas domes Pilsētbūvniecības un vides komisijas 2019.gada 5.jūlija lēmumu Nr.5, Domes Finanšu komitejas 2019.gada 7.novembra atzinumu, Domes Pilsētas saimniecības komitejas 2019.gada 7.novembra atzinumu, atklāti balsojot: PAR – 14 (J.Dukšinskis, R.Eigims, A.Elksniņš, A.Gržibovskis, L.Jankovska, R.Joksts, I.Kokina, V.Kononovs, N.Kožanova, M.Lavrenovs, J.Lāčplēsis, I.Prelatovs, H.Soldatjonoka, A.Zdanovskis), PRET – nav, ATTURAS – nav, **Daugavpils pilsētas dome nolemj:**

1. Atbalstīt robežzīmes – vides objekta “Daugavpils” uzstādīšanu no Lietuvas un Baltkrievijas puses un paredzēt naudas līdzekļu 2500 EUR apmērā iedalīšanu 2020.gada Daugavpils pilsētas pašvaldības budžetā.
2. Rīkot metu konkursu par metu sagatavošanu robežzīmei – vides objektam “Daugavpils” no Lietuvas un Baltkrievijas puses atbilstoši Publisko iepirkumu likuma prasībām.
3. Domes Centralizēto iepirkumu nodaļai sadarbībā ar Daugavpils pilsētas galveno mākslinieci I.Levšu sagatavot metu konkursa nolikumu līdz 2019.gada 5.decembrim.
4. Izveidot metu konkursa žūrijas komisiju sekojošā sastāvā :

**Žūrijas komisijas priekšsēdētājs** – Igors Prelatovs, Domes priekšsēdētāja vietnieks.

**Žūrijas komisijas priekšsēdētāja vietniece** – Ingūna Levša, Domes Pilsētplānošanas un būvniecības departamenta Pilsētvides nodaļas vadītāja un Daugavpils pilsētas galvenā māksliniece.

**Žūrijas komisijas locekļi** :

Inguna Kokina – Domes deputāte, Profesionālās izglītības kompetences centra “Daugavpils dizaina un mākslas vidusskolas “Saules skola”” direktore, sertificēta arhitekte

Igors Aleksejevs – Domes izpilddirektors.

Inga Ancāne - Domes Pilsētplānošanas un būvniecības departamenta vadītājas vietniece, Daugavpils pilsētas galvenā arhitekte.

Anna Boroduļina – Domes Pilsētplānošanas un būvniecības departamenta ainavu arhitekte.

Līga Čible – Daugavpils pilsētas galvenās mākslinieces vietniece

Raimonds Vindulis – dizaineris, “Mūsdienu mākslas galerijas” vadītājs.

1. Žūrijas komisijas atbildīgā sekretāre – Ilga Leikuma, Domes Centralizēto iepirkumu nodaļas juriste.
2. Uzdot metu konkursa žūrijas komisijai apstiprināt metu konkursa nolikumu un noteikt metu konkursa uzvarētājus.
3. Noteikt metu konkursa godalgas kopējā vērtībā - 2000 EUR:

 1.vietas godalga (metu konkursa uzvarētājs) – 1000 EUR

 2.vietas godalga – 700 EUR

 3.vietas godalga - 300 EUR

 8. Paredzēt finansējumu 500 EUR apmērā metu konkursa papildus izdevumiem, tajā skaitā, ekspertu darba apmaksai.

Domes priekšsēdētājs *(personiskais paraksts)* A.Elksniņš